E=mc²

L'equazzione d' 'a fìseca teòreca E = mc2 nce dice ch'asiste nu rappuorto nfra energìa (E), pe qualonca forma, sarvo 'a massa, e 'a massa (m). St'equazzione s'attrova dint' a na forma equivalente p''a primma vota dint' a n'artìculo d'Albert Einstein d' 'o 1905.

 Significanza 'e st'equazzione 
St'equazzione prupone ca quanno nu cuorpo s'arresta pe nu punto 'e referenna particulare, ancora ritene energìa dint' 'â forma d' 'a massa, ô cuntrario d' 'o sistema 'e Newton dint' 'o quale nun tene nient' energìa addirittura. Pe chesto 'a massa vene chiammata spesso ll'energìa d'abbiento d' 'o cuorpo. 'A «E» 'e ll'equazzione se vede comme ll'energìa tutale 'e nu cuorpo, che è proporziunato c' 'a massa solo quanno 'o cuorpo tiene velocità zero.

Pe l'ata mana, nu gruppo 'e fotune viaggianno dint' 'o spazzio vacante, cu ogne fotone mancanno 'a massa d'abbiento, ancora nce tene massa, «m», p' 'o fatto 'e ll'energìa cinèteca.

Dint' 'o cuntesto d' 'a teoria 'e rilatività speciale, signifeca ca energìa e massa songo uguale, e ca, ora, 'a massa vene cunziddirata comme na forma d'energìa. 'N tèrmene pràteche, segnefecava 'a produzzione d' 'a bomma atòmeca e ate applicazzioni. È una 'e ll'equazzione cchiù canuscìbbele 'e tutto tiempo. Pure chille che sanno niente d' 'a scienza facirmente sanno nu pocurillo 'e st'equazzione.

E=mc² s'applica a tutte l'uggiette 'e massa, pecché dice ca 'a massa è derevata d'energìa, o energìa d' 'a massa, ed è pussìbbele scagnàrce tra esse stesse.

Ma uno s'ha da nutà ca, dint' 'a fìsica muderna, 'a massa è assuluta e l'energìa è rilativa. Donca, tecnicamente, 'a massa nun è energìa, e l'energìa nun è massa. L'equazzione dice sempricemente comme 'a massa se pò addiventà ll'energìa.

 Ausanno massa rilativìsteca 

P'ottènere l'equazzione E = mc², amma âccummencià cu E² = p²c² + m²c4 facenno p = 0, che signifeca ch'amma fà v = 0. Chesto signifeca ca ora tenimmo nu caso speciale addó ll'uggetto nun se sta muvenno, e addó E² è solo parraggio cu m²c4, o E = mc². Ê solo dint' a stu caso speciale ca E = mc² funziona. Cu n'ata velucità, nce amma rimèttere arreto p²c² dint' a ll'equazzione generale.

Si ora nce mettimmo v = 0 
pigliammo m = . Donca, quanno fermo, zzoè a v = 0, 'a massa d'abbiento e massa rilativìsteca songo uguale, e ll'equazzione E = mc² se pò riscrìvere comme E =  : cce sta nulla differenza, sarvo forse ch'amma dìcere ca  è pe v = 0.

Allora, ausanno 'a massa rilativìsteca, l'equazzione  dint' 'o tìtulo s'ha da rescrìvere comme E =  è nun vene applicata a l'uggiette ca se moveno a qualonca velucità, solo a na velucità 'e zero, pecché 'o  ccà è solo pe v = 0, e a v = 0, m =  .

 Ausanno massa d'abbiento 

Massa relativìsteca nun vene ausata assaje d' 'e fìseche mudierne, che aùsano «m» pe significà 'a massa d'abbiento quanto ca E = mc² è l'energìa d'abbiento (zzoè, l'energìa 'e l'uggetto quanno s'ha fermato) 'e l'uggetto. Dint' a sto caso ll'equazzione solo s'applica a uggiette fermate; 'a forma muderna pe l'equazzione pe n'uggetto cu qualonca velucità è

,

addó  è 'a quantità de moto relativìsteca 'e l'uggetto. Chesto se riduce a E = mc² p' 'o caso 'e zero-velucitate.

Categurìa:Físeca
Categurìa:Matemàteca